**ZVEZDE ŽARIJO**

Zvezde žarijo,

slavček žvrgoli,

hrasti šumijo,

prelepe so noči.

V polje zahajam,

v zvezdno noč strmim,

spominom se vdajam,

ljubavi si želim.

Tiho je, mirno,

v duši je vihar,

srce nemirno

v nočeh mi je vsekdar.

Deklica draga,

po tebi hrepenim,

kličem te, vabim,

ljubavi si želim.

Pesem ljubezni

žalost ne pozna,

dviga in sliši

se daleč do neba.

Jaz jo prepevam,

v zvezdno noč strmim,

spominom se vdajam,

ljubavi si želim.